मंत्रिमण्डलीय नियुक्ति समिति
भारत की मंत्रिमण्डलीय नियुक्ति समिति भारत सरकार के अनेकों उच्चस्तरीय पदों पर नियुक्ति के बारे में निर्णय लेने वाली मंत्रिमण्डलीय समिति है। इस समिति में भारत के प्रधानमन्त्री की अध्यक्षता में गृहमन्त्री भी होते हैं। पूर्वतः संबंधित मंत्रालय के मंत्री को भी समिति में रखा जाता था, परंतु जुलाई 2016 में जारी सूचना के बाद उक्त मंत्री को समिति में शामिल नही किया जाता। यह समिति भारत सरकार के सभी उच्च पदों पर अधिकारियों को नियुक्त करने हेतु ज़िम्मेदार है।